**Propoziția subordonată circumstanțială de scop – finală (CS)**

Expansiune:

* A învățat pentru a reusi la examen. – complement circumstanțial de scop
* A învățat 1/ ca să reușească la examen.2/
1. PP
2. CS

Definitie: **Propoziția circumstanțială de scop sau finală constituie în frază o realizare propozitionala a complementului circumstanțial de scop.**

Propoziția subordonată circumstanțială de scop răspunde la întrebările în ce scop?, cu ce scop? puse pe lângă verbul ( locutiunea verbală) sau interjectia din propoziția regenta.

Propoziția subordonată circumstanțială de scop determină:

* **Un verb:** A cules cireșe, 1/ ca să facă dulceață. 2/
* **O locutiune verbală:** Vinovatul a luat-o la sănătoasa, 1/ ca să nu fie pedepsit. 2/
* **O interjectie:** Hai cu mine, 1/ ca să facem cumpărături. 2/

Elemente introductive:

* Conjunctii subordonatoare: *ca să, să, de:*

Exemple: Învață, 1/ ca să ia examenul. 2/

Mergem 1/ să culegem struguri. 2/

 Mergi 1/de invata-ți lecția. 2/

* Locutiune conjunctionala *pentru ca să :*

Exemplu: Pentru ca să fie iertat, 1/ si-a cerut de mai multe ori scuze. 2/ 1- CS 2-PP

Corelative:

În unele situații se observa prezența unor adverbe și locutiuni adverbiale corelative cu rol de a sublinia prezența complementului circumstanțial de scop.

Exemple: De aceea este atentă, 1/ ca să nu greșească. 2/

 Anume si-au facut lecțiile, 1/ ca să fie lăsați la joacă. 2/

 Pentru aceea a studiat, 1/ ca să devină medic. 2/

Topică și punctuație:

Propozițiile subordonate circumstantiale de scop care nu sunt absolut necesare comunicării se despart prin virgulă de regenta, mai frecvent cele aflate înaintea regentei.

Propozițiile subordonate circumstantiale de scop introduse prin de și să nu se despart prin virgulă de regenta.

Temă acasă: ex.1,2,3/ pagina 207